Hardver és Szoftver követelmények

Az eVIR rendszer hagyományos szerver-kliens felépítésű rendszer, ezért mind a szerver oldalon, mind kliens oldalon különböző hardver követelmények lehetnek. Klasszikus működés esetén, azaz az eVIR Light, eVIR Standard, eVIR Extra, eVIR Custom rendszerekre történt előfizetés esetén a szerver oldali követelményeket a szolgáltató biztosítja, kizárólag a kliens oldali megfelelőséget kell a használónak biztosítani.

Kliens oldali követelmények

A rendszer használatához bármilyen internet böngésző és bármilyen sávszélességű internet kapcsolat megfelel. Bármilyen operációs rendszer alatt bármilyen böngésző használható. Gyakorlati tapasztalatok alapján a támogatott operációs rendszerek:

Elméletileg a régi Windows verziók: 9x / Me / Vista / 2000 / XP / Win7 / Win8 (de ezeket már nem teszteljük, nem támogatjuk aktívan)

Aktuális Windows verziók: Windows 10 / Windows 11

OSX

iOS

Android

Linux

ChromeOS

BSD (FreeBSD, OpenBSD, stb.)

Tesztek alapján a biztosan támogatott böngészők:

Google Chrome összes aktuális verziója

Microsoft Edge összes aktuális verziója

Mozilla Firefox összes aktuális verziója

a már megszűnt Internet Explorer utolsó verziója

Opera összes aktuális verziója

a karakteres böngészők (Lynx, Links, W3M, stb.) a Bootstrap bevezetése óta sajnos már nem támogatottak

Internet kapcsolat tekintetében megfelel:

ADSL

Koax (KábelTV)

Mobilnet

vagy bármilyen más internet kapcsolat is.

Szerver oldali követelmények

Szerver oldali követelményekkel kizárólag azoknak az előfizetőinknek kell foglalkoznia, akiknek a saját, helyben elérhető szerverére kerül telepítésre a rendszer.

Szerver hardver

Az eVIR rendszer mind fizikai, mind virtualizációs környezetben futó szerveren működtethető. Általános követelmények: Intel Core i sorozatú processzor, legalább 4GB RAM. Preferált a legalább 4-6, generációs processzor és az SSD, de nem követelmény egyik sem.

Szerver szoftver

Az eVIR rendszer Linux szerveren futtatható. Alapvetően a 64 bites verziókat támogatjuk. de elméletileg még működik 32 bites rendszereken is (már nem teszteljük). Főbb komponensek:

Perl 5.X

PostgreSQL 9.X, 10.X, 11.X

Apache 2.3.X

Elsődleges platformként a Debian mindenkori stabil és támogatott kiadásait tekintjük (jelenleg Debian 11, BullsEye), ezeknél csomag szinten is rendelkezésre tudjuk bocsátani a telepítendő komponensek listáját.